# name
"De rabo de puerco, nunca buen virote". Escrits i sàtires polítiques manuscrites a la Monarquia Hispànica: El recurs a la violència verbal i escrita, com a punta de llança de l’acció política (1591-1697)

# metadata.dc.description[].value
Treballs Finals del Màster d'Estudis Històrics, Facultat de Geografia i Història, Universitat de Barcelona, Curs: 2014-2015, Tutor: Xavier Gil Pujol

# metadata.dc.description.abstract[].value
Durant el segle XVII es produeix una autèntica eclosió d’escrits i sàtires polítiques que
molt sovint apareixen “camuflats” en l’anonimat i s’aprofiten del circuit de circulació
dels fulls manuscrits, per tal d’esquivar millor els efectes d’una possible censura.
Sembla que en situacions de dificultats polítiques d’una mena o altra (ja sigui a la
França de la Fronda, a la Revolució Anglesa o a les crisis de la Monarquia Hispànica),
la producció d’aquest tipus d’escrits es torna especialment intensiva. En aquests casos,
la figura dels consellers reials o dels validos adquiriran especial rellevància i seran, per
tant, l’objecte de bona part de les invectives d’aquests libels.
L’objecte del present treball és, doncs, fer una primera aproximació als escrits
d’aquestes característiques que es poden trobar en els fulls dels manuscrits del XVII (o
majoritàriament del XVII) del CRAI-Biblioteca de Reserva de la UB i situar-los en
context històric, ajudat i acompanyat per l’extensa bibliografia existent sobre el tema,
tant pel que fa a la història cultural en la qual s’emmarquen, com per l’estudi més
concret que se n’ha fet des de angles molt diversos. En qualsevol cas, la nostra no pretén
ser una anàlisi ni numèrica ni cronològicament exhaustiva, sinó que es centrarà
bàsicament en els moments considerats més significatius o d’especial rellevància, pel
que fa a la seva aparició, difusió i incidència en la vida política i social de l’època (les
alteracions d’Aragó i els últims anys de Felip II, la primera dècada de la política
d’Olivares, la minoria d’edat de Carles II i l’acció política del seu germanastre Juan
José de Austria i, finalment, la revolta dels Barretines a les acaballes del XVII).

# metadata.dc.rights[].value
cc-by-nc-nd (c) Miquel Oliver, Joan, 2015

# metadata.dc.title[].value
"De rabo de puerco, nunca buen virote". Escrits i sàtires polítiques manuscrites a la Monarquia Hispànica: El recurs a la violència verbal i escrita, com a punta de llança de l’acció política (1591-1697)